Document ID: 32006R0110

UREDBA KOMISIJE (ES) št. 110/2006
z dne 23. januarja 2006
o določitvi prehodnih ukrepov glede izvoznih dovoljenj v zvezi z izvozom oljčnega olja iz Skupnosti v tretje države
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 865/2004 z dne 29. aprila 2004 o skupni ureditvi trga za oljčno olje in namizne oljke ter o spremembi Uredbe (EGS) št. 827/68 (1), in zlasti člena 24(2) Uredbe,
ob upoštevanju naslednjega:
(1)
Uredba Komisije (ES) št. 1345/2005 z dne 16. avgusta 2005 o določitvi podrobnih pravil za uporabo sistema uvoznih dovoljenj za sektor oljčnega olja (2) je s 1. novembrom 2005 razveljavila Uredbo Komisije (ES) št. 2543/95 z dne 30. oktobra 1995 o določitvi posebnih podrobnih pravil za uporabo sistema izvoznih dovoljenj za oljčno olje (3).
(2)
Nekatera dovoljenja, izdana v skladu z členom 1 Uredbe (ES) št. 2543/95 in veljavna po 1. novembru 2005, niso bila v celoti ali delno uporabljena. Če se obveznosti v zvezi s temi dovoljenji ne spoštujejo, se položena varščina zadrži. Ker so te obveznosti postale brezpredmetne, se dovolita njihova odprava in sprostitev položene varščine.
(3)
Ukrepi, predvideni s to uredbo, so v skladu z mnenjem Upravljalnega odbora za oljčno olje in namizne oljke -
SPREJELA NASLEDNJO UREDBO:
Člen 1
Kar zadeva izvozna dovoljenja, izdana na podlagi Uredbe (ES) št. 2543/95, se položene varščine na zahtevo zadevne stranke sprostijo pod pogojem, da:
-
njihova veljavnost 1. novembra 2005 še ni potekla,
-
so se do tega datuma le delno uporabljala ali sploh ne.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. novembra 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. januarja 2006

Labels: 3
17